- Vi har et luksusproblem. Sådan lyder det fra uddannelsesleder Fran Norre, fra Nordjyllands Politi, der i disse dage er på charmetour for de unge nordjyder. Og det er første gang, at politiet på den måde forsøger at komme i direkte kontakt med unge, der lige om lidt står og skal vælge hvilken karrierevej, de vil gå. Blå blink og uniformer De sidste to dage har unge studerende fra HF og gymnasier i hele Nordjylland været i praktik hos Politiet, får at få et nærmere indtryk, og på egen krop mærke, hvad der skal til for at blive politibetjent. Invitationen til unge hedder "blå blink og uniformer". De unge studerende har både været igennem en fysisk test, og tirsdag fik de unge demonstreret flere elementer inden for politifaget, blandt andet fik de lov at prøve udstyr, måle fartsyndere med politiradere og se hvordan hundepatruljen arbejdede. - Vi har flere ansøgere end, vi skal bruge, og sådan har det altid været i Nordjylland, siger uddannelsesleder for Nordjyllands Politi, Frank Norre. Aktiv hverdag En af de mange unge, der er med på "Blå blink og uniformer" er 17-årige Kemal Kocabas fra Brønderslev Gymnasium. Han fik blandt meget andet lov at komme med ud og køre i en politibil med udrykning. - Det var en fed oplevelse, lyder det fra den unge gymnasieelev, der sagtens kan se sig selv i fremtiden som politimand. - Jeg vil gerne være i politiet, jeg tror,  det er fedt job, og det kunne jeg godt tænke mig, fortæller han. Han tror ikke, at optagelsesprøven til politiet er noget problem, og han vil glæde sig til en uddannelse og et job, hvor der er en aktiv hverdag. - Jeg tror, det er et fedt job, hvor man hele tiden er aktiv i stedet for andre job, hvor man for eksempel  sidder på kontor hele dagen, siger Kemal Kocabas. Måske igen næste år Det er første gang, Nordjyllands Politi på den måde inviterer de unge med på job en dag i politiets hverdag. - Men det er nok ikke sidste gang, vi gør det, siger Frank Norre og tilføjer: - Det har været en stor succes, og de unge har været utrolig interesseret.  Og jeg tror, at mange af deltagerne har besluttet sig for at søge om optagelse.
Unge i Nordjylland er vilde med at få en uddannelse i politiet, og her i landsdelen er der flere ansøgere end, der skal bruges.